Γιουβαρλάκια με λάχανο ξινό, πράσο και γιαούρτι
Λίγο ξινολάχανο μαζί με πράσο και πρόβειο γιαούρτι μεταμορφώνουν τα γιουβαρλάκια σε μια ιδιαίτερη σούπα με βορειοελλαδίτικο άρωμα.
300 γρ. κιμάς χοιρινός (σπάλα), 200 γρ. κιμάς μοσχαρίσιος (σπάλα), 2 κουτ. σούπας ρύζι νυχάκι, 50 ml ελαιόλαδο, 1 μικρό ξερό κρεμμύδι, ψιλοκομμένο, αλάτι, φρεσκοτριμμένο πιπέρι, 1/4 κουτ. σούπας πάπρικα γλυκιά, 2 κουτ. σούπας άνηθος, ψιλοκομμένος, 2 ασπράδια αυγών, 750 ml σπιτικός ζωμός κότας ή λαχανικών ή, εν ανάγκη, νερό 1 μικρό ξερό κρεμμύδι, ψιλοκομμένο, 50 ml ελαιόλαδο, 1 πατάτα, σε μικρά κυβάκια, 1 πράσο, ψιλοκομμένο, 2 γεμάτες κουτ. σούπας ξινολάχανο από βάζο, καλά στραγγισμένο (βρίσκουμε σε μεγάλα σούπερ μάρκετ και σε παντοπωλεία με ρωσικά προϊόντα), 2 φύλλα δάφνης, 2 κουτ. σούπας γιαούρτι πρόβειο, 2 κρόκοι αυγού, 2 κουτ. σούπας άνηθος, ψιλοκομμένος φρεσκοτριμμένο πιπέρι
Σε ένα μπολ ανακατεύουμε όλα τα υλικά τους και ζυμώνουμε για 2-3 λεπτά. Πλάθουμε σε μικρά μπαλάκια, στο μέγεθος καρυδιού, και τα βάζουμε στο ψυγείο για να σφίξουν.Σε μια κατσαρόλα ρίχνουμε όλα τα υλικά για τη σούπα και τόσο ζωμό ώστε να σκεπάσει τα υλικά κατά 1-2 εκ. Αλάτι βάζουμε με φειδώ, γιατί το ξινολάχανο είναι συνήθως αρκετά αλμυρό.Μαγειρεύουμε σε μέτρια φωτιά για 6-8 λεπτά, μέχρι το υγρό να αρχίσει να κοχλάζει. Προσθέτουμε τα γιουβαρλάκια και, αν χρειαστεί, ρίχνουμε και άλλο ζωμό, τόσο ώστε να σκεπάσει τα υλικά. Μαγειρεύουμε για 20 λεπτά με μισοσκεπασμένη κατσαρόλα, μέχρι να γίνουν τα γιουβαρλάκια. Αποσύρουμε από τη φωτιά και αφαιρούμε τη δάφνη.Βγάζουμε τα γιουβαρλάκια με τρυπητή κουτάλα και τα μοιράζουμε σε βαθιά πιάτα. Χτυπάμε τη σούπα στην κατσαρόλα με ραβδομπλέντερ μέχρι να ομογενοποιηθούν τα υλικά (αν δεν έχουμε ραβδομπλέντερ, μεταφέρουμε στο μούλτι σε δόσεις).Σε ένα μπολ ανακατεύουμε καλά το γιαούρτι με τους κρόκους και το προσθέτουμε σταδιακά στη σούπα, ενώ συνεχίζουμε να χτυπάμε με το ραβδομπλέντερ. Μοιράζουμε τη σούπα στα πιάτα με τα γιουβαρλάκια, πασπαλίζουμε με τον άνηθο και φρεσκοτριμμένο πιπέρι και σερβίρουμε.
Ανάμεικτος κιμάς,Αυγά,Κιμάς